धाेखाधड़ी के मामले में एफआर नामंजूर
मदनगंज-किशनगढ़| अदालतने चार जनों के खिलाफ धोखाधड़ी के मामले में प्रसंज्ञान लेकर सभी आरोपियों को जमानती वारंट से तलब करने के आदेश दिए। परिवादी विराट नगर निवासी रामबंग ने वकील रूपेश शर्मा के जरिये न्यायालय में परिवाद पेश किया। इसमें बताया कि स्नेहा शर्मा, बंटी उर्फ अशफाक हुसैन, अजय शर्मा अजय सोनी ने परिवादी रामबंग को झांसे में लेकर उसे 20 लाख रुपए का लोन अपनी कंपनी स्टार रिलायंस क्लब न्यूमेरा इंडिया प्राइवेट लिमिटेड से दिलाने का झांसा दिया। आरोपियों ने परिवादी से सिक्योरिटी पेटे कुल 6 लाख रुपए हड़प कर लिए कुछ माह बाद लोन देने का आश्वासन दिया। जब परिवादी को मालूम चला कि ये फर्म फर्जी है और सभी आरोपी अलग-अलग फोन से फर्जी कॉल करते हैं तो परिवादी ने कोर्ट के जरिये मदनगंज थाने में आरोपियों के खिलाफ मुकदमा दर्ज कराया था। बाद में दोनों पक्षों में राजीनामा हो गया। आरोपियों ने चेक दिया लेकिन वह अनादरित हो गया। राजीनामे के आधार पर पुलिस ने एफआर पेश की।
hin_Deva hin_Deva